5. Databeskyttelsesrådgiverens årlige rapport 2022 (Åben)
Tidl. politisk behandling
Forventet sagsgang
ØK, BY
Lovgrundlag
Databeskyttelsesloven og databeskyttelsesforordningen
SAGENS INDHOLD
Byrådet skal i denne sag tage stilling til databeskyttelsesrådgiverens årsrapport 2022, 
som har til formål at give Byrådet indsigt i kommunens status på arbejdet med 
databeskyttelse og informationssikkerhed. 
Det er et lovkrav, at databeskyttelsesrådgiveren årligt afrapporterer direkte til Byrådet om rådgiverens 
arbejde. Seneste årsrapport blev behandlet af Byrådet 26. april 2022.
Byrådet vedtog Favrskov Kommunes informationssikkerhedspolitik 24. april 2018. Det følger af politikken, 
at det overordnede ansvar for informationssikkerheden i [adresse] er placeret hos direktionen. 
Direktionen udpeger i den forbindelse et informationssikkerhedsudvalg, som varetager de daglige opgaver 
i arbejdet med informationssikkerhed. 
Favrskov Kommune har i henhold til databeskyttelsesforordningen udpeget en databeskyttelsesrådgiver. 
Databeskyttelsesrådgiverens funktioner er bl.a.: 

At stå til rådighed med rådgivning og vejledning til medarbejdere og borgere i kommunen om de 
databeskyttelsesretlige regler. 

At understøtte og overvåge, at kommunen lever op til databeskyttelseslovgivningen. 
VURDERING
Rapporten indeholder en status på arbejdet med databeskyttelse i 2022, herunder med særligt fokus på 
følgende fire prioriterede indsatsområder:

Awareness og sikkerhedshåndbog 

Systemejerens rolle og ansvar

Nye fortegnelser over behandlingsaktiviteter

Beredskabsplan for cyber- og informationssikkerhed.
Desuden indeholder rapporten en præsentation af de udvalgte indsatsområder for 2023:

Systemejerskabet

Tekniske og organisatoriske foranstaltninger

It-beredskab

Awareness.
På baggrund af arbejdet med GDPR og informationssikkerhed i 2022 vurderes det, at Favrskov Kommune 
har nået væsentlige milepæle. 
Sikkerhedshåndbogen er blevet opdateret efter nyeste standarder og er udmøntet på den nye 
informationssikkerhedsportal, der sikrer formidling af håndbogens regler i et lettilgængeligt format. Sammen 
med Favrskov Akademi, som er rammen for e-læring om informationssikkerhed, og en række GDPR-kurser 
med fysisk deltagelse af mere end 100 medarbejdere, er sikkerhedskulturen blevet bredere forankret i 
[adresse]: EMN-2023-00903
Dok-ID: 3521289
Sagsbehandler: ehau
Byråd
30. maj 2023  19:00
[adresse] 
Kommune. 
Dette 
mærkes 
i 
hverdagen, 
fx 
i 
form 
af 
øget 
dialog 
mellem 
informationssikkerhedsteamet og afdelingerne/medarbejderne.
Det er dog vurderingen, at der fortsat er områder, hvor [adresse] endnu ikke er i mål med henblik 
på at leve op til kravene i databeskyttelsesforordningen samt databeskyttelsesloven og dermed styrke 
beskyttelsen af borgerens data. 
I 2023 vil [adresse] derfor særligt fokusere på at implementere flere tekniske 
sikkerhedsforanstaltninger, herunder eksempelvis en datascanner, der kan hjælpe den enkelte 
medarbejder med at undgå at sende eller opbevare mails med cpr-numre eller følsomme 
personoplysninger. Det skal sikre en passende teknisk og organisatorisk sikkerhed, der hjælper 
kommunens medarbejderne med at håndtere borgernes oplysningerne korrekt, således at borgerne kan 
have tillid til, at kommunen passer på deres data.
ØKONOMI
Årsrapporten for 2022 har ingen direkte økonomiske konsekvenser, men der bliver fortsat brugt en del 
ressourcer på arbejdet med implementering af databeskyttelsesforordningen og databeskyttelsesloven. 
INDSTILLING
Direktøren for Job og Økonomi indstiller til Byrådet:
1.
At databeskyttelsesrådgiverens rapport for 2022 godkendes.
BESLUTNING
Økonomiudvalget 23. maj 2023:
Fraværende: Ingen
Indstilles godkendt.
Byråd, 30. maj 2023: 
Fraværende: Mark Klausen
Godkendt.
Bilag
1.
Årsrapport Databeskyttelse 2022 (3552896)
